
ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 199 (1) 

Μετατροπή της Ανωτέρας Σχολής Αδελφών Νοσοκόμων του θεραπευ¬ 
τηρίου «Ο ΕΥΑΓΓΕΛΙΣΜΟΣ» Αθήνας σε Μέση Τεχνική Επαγγελ¬ 
ματική Νοσηλευτική Σχολή στο θεραπευτήριο «Ο ΕΥΑΓΓΕΛΙ¬ 
ΣΜΟΣ» Αθήνας και έγκριση του Οργανισμού αυτής». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη: 

1 · Γις διατάξεις: 

«)Του άρθρου 6 (παρ. Ι,β) του Ν. 1579/85 (ΦΕΚ 217 τ.Α ) «Ρυθ¬ 
μίσεις για την εφαρμογή και ανάπτυξη του Εθνικού Συστήματος Υγείας 
*αι. άλλες διατάξεις». 

β) Ίου άρθρου 4 παρ. 3 του Ν.Δ. 683/1948 (ΦΕΚ 124 τ.Α’) «περί 
■κπ.λωματούχων Αδελφών Νοσοκόμων και Επισκεπτριών». 

2. Γη γνώμη του Διοικητικού Συμβουλίου του Νοσοκομείου που δια- 
τυπωθηκε στο Πρακτικό της 52/1.10.86 Συνεδρίασής του. 

3 Τ ην υπ' αριθ. 2389/13.2.87 (ΦΕΚ 81/Β71987) απόφαση του 
ρωθυπουργού και του Υπουργού Οικονομικών «Ανάθεση αρμοδιοτή¬ 


των στον Υφυπουργό Οικονομικών Σπ. Καλούδη». 

4. Τις διατάξεις της παρ. 9 του άρθρου 9 του Ν. 1566/85. 

5. Την υπ’ αριθ. 610/4.11.1987 γνωμοδότηση του Συμβουλίου 
της Επικράτειας, με πρόταση των Υπουργών Προεδρίας της Κυβέρνη¬ 
σης, Οικονομικών. Εθνικής Παιδείας και θρησκευμάτων και Υγείας. 
Πρόνοιας και Κοινωνικών Ασφαλίσεων, αποφασίζουμε: 

Άρθρο 1 

Ίδρυση - Μετατροπή. 

1. Η Ανωτέρα Σχολή Αδελφών Νοσοκόμων του θεραπευτηρίου «Ο 
ΕΥΑΓΓΕΛΙΣΜΟΣ» Αθήνας μετατρέπεται σε Μέση Τεχνική Επαγγελ¬ 
ματική Νοσηλευτική Σχολή διετούς φοίτησης χωρίς οικοτροφείο, απο¬ 
τελούσα παράρτημα του Νοσοκομείου αυτού που τελεί υπό την εποπτεία 
και τον έλεγχο του Υπουργείου Υγείας, Πρόνοιας και Κοινωνικών 
Ασφαλίσεων, σύμφωνα με τις διατάξεις του Ν.Δ. 683/1948 «περί δι¬ 
πλωματούχων Αδελφών Νοσοκόμων και Επισκεπτριών», του Ν. 
1566/85 «Δομή και λειτουργία της πρωτοβάθμιας και δευτεροβάθ¬ 
μιας εκπαίδευσης και άλλες διατάξεις» και του Ν. 1579/85 «ρυθμίσεις 
για την εφαρμογή και ανάπτυξη του Εθνικού Συστήματος Υγείας και 
άλλες διατάξεις», από τις οποίες διέπεται. 

2. Η Μ.Τ.Ε.Ν. Σχολή εκπροσωπείται ενώπιον πάσης δικαστικής, 
διοικητικής ή άλλης αρχής ως και στις συναλλαγές αυτής από τον Πρό¬ 
εδρο του Δ.Σ. και τούτου απόντος ή κωλυομένου από τον Αντιπρόεδρο ή 
άλλο μέλος του Δ.Σ. 

Άρθρο 2. 

Σκοπός. 

Σκοπός της Σχολής είναι να προετοιμάζει στα πλαίσια θεωρητικής 
και πρακτικής εκπαίδευσης Νοσηλευτικό προσωπικό μέσης βαθμίδας 
ικανό να παρέχει νοσηλευτικές υπηρεσίες στους χώρους άσκησης του νο¬ 
σηλευτικού επαγγέλματος. 

Άρθρο 3. 

Οι μαθητές σε κάθε τάξη ή τμήμα της Σχολής δεν μπορούν να υπερ¬ 
βαίνουν τους τριάντα πέντε (35). Τάξεις με μαθητές περισσότερους από 
τριάντα πέντε (35) διαιρούνται σε τμήματα (άρθρα 9 παρ. 8 και 5 παρ. 
10 του Ν. 1566/85). 

Άρθρο 4. 

Διοίκηση - Αρμοδιότητες Δ.Σ. 

1. Η Σχολή διοικείται από το Διοικητικό Συμβούλιο του θεραπευτη¬ 
ρίου «Ο Ευαγγελισμός», στο οποίο και λειτουργεί. 

2. Το Δ.Σ. του θεραπευτηρίου έχει και τις εξής αρμοδιότητες αναφο¬ 
ρικά με την οργάνωση και τη λειτουργία της Σχολής: 

α) Συντάσσει και υποβάλλει προς έγκριση τον κανονισμό της Σχολής, 
όπως και κάθε τροποποίηση ή συμπλήρωση αυτού στα Υπουργεία Προ¬ 
εδρίας της Κυβέρνησης. Οικονομικών, Εθνικής Παιδείας και θρησκευ- 

μάτων και Υγείας, Πρόνοιας και Κοινωνικών Ασφαλίσεων, μετά από ει¬ 
σήγηση της Διεύθυνσης. 

β) Αποφασίζει για κάθε θέμα που αφορά την κατάσταση του προσω¬ 
πικού της Σχολής και ασκεί την πειθαρχική εξουσία επ αυτού, σύμφωνα 
με τις διατάξεις του Π.Δ. 611/77 ειδικότερα δε με τις κάθε κείμενες 
διατάξεις. 

γ) Εισηγείται για έγκριση στο Υπουργείο Υγείας, Πρόνοιας και Κοι¬ 
νωνικών Ασφαλίσεων, μετά από εισήγηση της Διεύθυνσης, τον αριθμό 
των Μαθητών που θα εισαχθούν στη Σχολή, κάθε σχολικό έτος. 

δ) Διαχειρίζεται εν γένει την περιουσία και τους πόρους της Σχολής 
δια των αρμοδίων της οργάνων. 

ε) Εγκρίνει κατ αρχήν τον προϋπολογισμό της Σχολής, τρεις (3) του¬ 
λάχιστον μήνες πριν από τη λήξη του οικονομικού έτους, και υποβάλλει 
αυτόν στην οικεία Νομαρχία για έγκριση. 

στ) I. Εγκρίνει τον ισολογισμό και απολογισμό του λήξαντος έτους 
και υποβάλλει αυτούς στη Νομαρχία μέσα σε τρεις μήνες από τη λήξη 
του οικονομικού έτους που αναφέρεται ο απολογισμός. 

II. Αντίγραφο του απολογισμού μαζί με όλα τα σχετικά λογιστικά 
στοιχεία διαβιβάζει και στο Ελεγκτικό Συνέδριο. 

ζ) Αποφασίζει τα περί της αποδοχής ή μη των υπέρ της Σχολής αφιε- 
μένων κληρονομιών, δωρεών κληροδοσιών και εισφορών. 

η) Αποφασίζει κατά τις κείμενες διατάξεις περί ανεγέρσεως ή κατεδα- 
φίσεως οικοδομών, περί αγοράς και πωλήσεως κινητών, ακινήτων και 
χρεωγράφων. περί τοποθετήσεως κεφαλαίων, περί συνάψεως δανείων 
πάσης φύσεως, δικαιούμενο να παράσχει προς ασφάλεια αυτών υπο¬ 
θήκη επί ακινήτων της Σχολής, όπως και περί διαθέσεως της κινητής ή 
ακίνητης περιουσίας της Σχολής. 

Η περί υποθήκης ακινήτων και η περί διαθέσεως περιουσίας της Σχο¬ 
λής απόφαση λαμβάνεται δια πλειοψηφίας των 2/3 του συνόλου των 
μελών του. 

3. Στις συνεδριάσεις του Διοικητικού Συμβουλίου παρίσταται ο Διευ¬ 
θυντής της Σχολής άνευ ψήφου και εισηγείται για τα θέματα που αφο¬ 
ρούν τη Σχολή. 

4. Οι περί της Σχολής αποφάσεις του Διοικητικού Συμβουλίου ανα¬ 
κοινώνονται στο Διευθυντή της Σχολής, δια κοινοποιήσεως αποσπάσμα¬ 
τος των σχετικών πρακτικών και είναι αμέσως εκτελεστές. 

Άρθρο 5. 

Αρμοδιότητες του Προέδρου του Δ.Σ. 

Ο Πρόεδρος του Δ.Σ. έχει και τις εξής αρμοδιότητες: 

α) Εκπροσωπεί τη Σχολή στις δικαστικές και εξώδικες υποθέσεις 
της. διορίζει τους δικαστικούς πληρεξούσιους. 

β) Καταρτίζει με το Διευθυντή την ημερήσια διάταξη των θεμάτων 
που είναι για συζήτηση. 

Στην ημερήσια διάταξη περιέχονται περιληπτικά τα θέματα που θα 
συζητηθούν. 

3. Υπογράφει με το Διευθυντή τις σχετικές επιταγές και τα εντάλ¬ 
ματα πληρωμών καθώς και τα έγγραφα για τα οποία δεν έχουν εξουσιο¬ 
δοτηθεί γι' αυτό ο Δ/ντής ή οι προϊστάμενοι των τμημάτων. 

4. Ασκεί στο προσωπικό της Σχολής τις αρμοδιότητες που του παρέ¬ 
χουν οι νόμοι και συντάσσει τις υπηρεσιακές εκθέσεις του Δ/ντή της 
Σχολής. 

Άρθρο 6. 

Διεύθυνση. 

Α. 1. Όργανα Διεύθυνσης της Σχολής είναι ο Διευθυντής, ο Υποδιευ¬ 
θυντής και ο Σύλλογος Διδασκόντων (παρ. 1 άρθρου 11 Ν. 1566/85). 

2. Διευθυντής και Υποδιευθυντής ορίζεται εκπαιδευτικός των κλά¬ 
δων: ΓΙΕ 14 Εκπαιδευτικός ή ΠΕ 17 Εκπαιδευτικός ή ΠΕ 18 Εκπαι¬ 
δευτικός. 

Β. Σύλλογος Διδασκόντων. 

1. Ο Σύλλογος Διδασκόντων της Σχολής αποτελείται από όλους τους 
διδάσκοντες στη Σχολή με οποιαδήποτε σχέση εργασίας και έχει ως 
Πρόεδρο το Διευθυντή της Σχολής. Όταν στις συνεδριάσεις του συλλό¬ 
γου εξετάζονται ειδικά θέματα μαθητών, μετέχουν με δικαίωμα λόγου 
και δύο εκπρόσωποί τους, που ορίζονται από το Διοικητικό Συμβούλιο 
των Μαθητικών Κοινοτήτων (άρθρο 11 ΣΤ, 1 του Ν. 1566/85). 

2. Ο Σύλλογος των Διδασκόντων συνεδριάζει, ύστερα από πρό¬ 
σκληση του Προέδρου του. τακτικά τουλάχιστον μία φορά πριν από την 
έναρξη των μαθημάτων ή μία φορά στο τέλος κάθε τριμήνου και έκτα¬ 
κτα. όταν το κρίνει σκόπιμο ο Πρόεδρος ή το ζητήσει εγγράφως για συ¬ 
γκεκριμένα θέματα τουλάχιστο το ένα τρίτο των μελών του. Οι συνε¬ 


δριάσεις γίνονται μέσα στο ωράριο εργασίας και σε καμιά περίπτωση σε 
ώρες διδασκαλίας των μαθημάτων (άρθρο 11 ΣΤ,2τουΝ. 1566/85). 

3. Ο Σύλλογος Διδασκόντων αποτελεί συλλογικό όργανο για τη χά¬ 
ραξη κατευθύνσεως για την καλύτερη εφαρμογή της εκπαίδευσης και 
την καλύτερη λειτουργία της Σχολής. Έχει την ευθύνη για την εφαρ¬ 
μογή του ωρολογίου και αναλυτικού Προγράμματος, την υγεία και προ¬ 
στασία των μαθητών, την καθαριότητα των σχολικών χώρων και την 
οργάνωση της σχολικής ζωής. Ιεραρχεί τις σχολικές ανάγκες και φρο¬ 
ντίζει για την αντιμετώπισή τους. Αξιοποιεί τις δυνατότητες συνεργα¬ 
σίας ανάμεσα στο διδακτικό προσωπικό και τους κοινωνικούς φορείς του 
τόπου (άρθρο 11 ΣΤ. 3 του Ν. 1566/85). 

4. Ο Διευθυντής, ο Υποδιευθυντής, ο Σύλλογος Διδασκόντων έχουν 
εκπαιδευτικά καθήκοντα. 

Γ. Ώρες εργασίας μόνιμου Εκπαιδευτικού Προσωπικού. 

1. Οι ώρες εβδομαδιαίας διδασκαλίας και διεξαγωγής πρακτικών 
ασκήσεων από το εκπαιδευτικό προσωπικό της Σχολής, ορίζονται ως 
εξής: 

α) Διευθυντής, ώρες δέκα (10), όταν η Σχολή λειτουργεί με 1 ή 2 
τμήματα. 8 από 3-5, 7 από 6-9 κ.λπ. 

β) Υποδιευθυντής, ώρες δέκα τέσσερις (14) (άρθρο 14 παρ. 13 εδάφ. 
γ’ του Ν. 1566/85). 

γ) Καθηγητές, ώρες είκοσι μία (21), αν έχουν έως έξι έτη υπηρεσίας, 
ώρες δέκα εννέα (19), αν έχουν από έξι μέχρι δώδεκα έτη υπηρεσίας και 
ώρες δέκα οκτώ (18), αν έχουν πάνω από δώδεκα έτη υπηρεσίας (άρ¬ 
θρο 14 παρ. 13 εδάφ. ε' του Ν. 1566/85). 

2. Διδασκαλία με μειωμένο ωράριο δεν επιτρέπεται, εκτός εάν η συ¬ 
μπλήρωσή του δεν είναι αντικειμενικά δυνατή, οπότε τούτο θα συμπλη¬ 
ρωθεί με διοικητική υπηρεσία (άρθρο Μπαρ. 14τουΝ. 1566/85). 

3. Όλο το εκπαιδευτικό προσωπικό της Σχολής παραμένει υποχρεω¬ 
τικά στη Σχολή στις εργάσιμες ημέρες, πέρα από τις ώρες διδασκαλίας, 
για την προσφορά και άλλων υπηρεσιών που συνδέονται με το γενικό¬ 
τερο εκπαιδευτικό έργο, όπως συμμετοχή σε γιορταστικές, αθλητικές 
και πολιτιστικές εκδηλώσεις, ενημέρωση των γονέων και κηδεμόνων, 
τήρηση βιβλίων της Σχολής και εκτέλεση διοικητικών εργασιών. Κάθε 
εκπαιδευτικός παραμένει υποχρεωτικά στη Σχολή, στις εργάσιμες ημέ¬ 
ρες πέρα από τις ώρες διδασκαλίας, για την εκτέλεση συγκεκριμένου έρ¬ 
γου που του έχει ανατεθεί, όχι όμως πέρα από έξι (6) ώρες την ημέρα ή 
τριάντα (30) ώρες την εβδομάδα, με την επιφύλαξη της παραγράφου 2 
της περίπτωσης Β' του ίδιου άρθρου. Από τις πρόσθετες αυτές υπηρεσίες 
απαλλάσσονται οι μητέρες παιδιών μέχρι δύο ετών (άρθρο 14 παράγρ. 
20 του Ν. 1566/85). 

4. Οι παραπάνω διατάξεις εφαρμόζονται ανάλογα και για το εκπαι¬ 
δευτικό προσωπικό που είναι απεσπασμένο στη Σχολή ή υπηρετεί με 
σχέση εργασίας ιδιωτικού δικαίου. 

Άρθρο 7. 

Αλληλογραφία. 

Η Σχολή τηρεί δικό της πρωτόκολλο και αλληλογραφεί απ’ ευθείας 
με κάθε Νομικό ή Φυσικό Πρόσωπο. 

Άρθρο 8. 

Πόροι - Δαπάνες. 

1. Πόροι της Σχολής διατιθέμενοι αποκλειστικά γι' αυτή είναι: 

α) Οι υπέρ αυτής κληρονομιές, κληροδοσίες, δωρεές εν ζωή και αιτία 
θανάτου, καθώς και πάσης φύσης επιχορηγήσεις νομικών ή φυσικών 
προσώπων. 

β) Από τόκους, τοκομερίδια, μερίσματα, μισθώματα, εκποίηση ακι¬ 
νήτων ή κινητών της περιουσίας αυτής. 

γ) Κάθε άλλο έσοδο. Σε περίπτωση διαλύσεως της Σχολής το τυχόν 
κεφάλαιο που θα βρεθεί περιέχεται στο Νοσοκομείο στο οποίο λειτουργεί 
η Σχολή. 

Ως προς τα υπέρ της Σχολής δωρούμενα ή καταλειπόμενα, εφαρμό¬ 
ζονται οι διατάξεις του άρθρου 109 του Συντάγματος. 

2. Τα περιουσιακά στοιχεία της τέως ανωτέρας Σχολής περιέρχονται 
στην εκ μετατροπής Μ.Τ.Ε.Ν.Σ. 

3. Ολες οι δαπάνες λειτουργίας και συντηρήσεως της Σχολής όπως 
και η μισθοδοσία του διδακτικού και λοιπού προσωπικού αυτής βαρύ¬ 
νουν τον προϋπολογισμό του Νοσοκομείου στον οποίο εγγράφονται κάθε 

χρόνο για το σκοπό αυτό πιστώσεις σε ιδιαίτερο φορέα και κωδικούς 
αοιθμούς (άρθρο 6 παράγρ. 2 του Ν. 1579/85 ΦΕΚ 217/ 
23.12.85). 

Άρθρο 9. 

Βασική διάρθρωση Υπηρεσιών. 

Οι υπηρεσίες της Σχολής αποτελούν Διεύθυνση συγκροτούμενη όπως 
παρακάτω: 

α) Τμήμα Σπουδών. 

β) Τμήμα Διοικητικών και Οικονομικών Υποθέσεων. 

Άρθρο 10. 

Αρμοδιότητες της Διεύθυνσης. 

Η αρμοδιότητα της Διεύθυνσης αναφέρεται στα πιο κάτω θέματα που 
κατανέμονται μεταξύ των Τμημάτων, όπως παρακάτω: 

α) Τμήμα Σπουδών: 

Κάθε θέμα που αναφέρεται στην εκπαίδευση των μαθητών και την 
εφαρμογή των εγκεκριμένων προγραμμάτων εκπαιδεύσεως και πρακτι¬ 
κής άσκησης. 

β) Τμήμα Διοικητικών και Οικονομικών Υποθέσεων: 

Θέματα οικονομικά, διαχειριστικά, διαδικασίες προμηθειών, γραμ¬ 
ματειακές ανάγκες, ανάγκες λειτουργίας Τηλεφωνικού Κέντρου, ανά¬ 
γκες λειτουργίας Βιβλιοθήκης της Σχολής, καθώς και κάθε θέμα που 
αναφέρεται στην εν γένει μέριμνα των μαθητών της Σχολής. Θεώρηση 
του γνήσιου της υπογραφής και επικύρωση φωτοαντιγράφων σύμφωνα 
με τις διατάξεις του άρθρου 14 του Ν. 1599/86. 

Άρθρο 11. 
θέσεις Προσωπικού. 

1. Στη Σχολή συνιστώνται οι πιο κάτω θέσεις: 

ΚΑΤΗΓΟΡΙΑ ΠΕ. 

α) Κλάδος ΠΕ 14 Εκπαιδευτικός / θέσεις τέσσερις (4). 

β) Κλάδος ΠΕ 17 Εκπαιδευτικός / θέσεις πέντε (5). 

γ) Κλάδος ΠΕ 18 Εκπαιδευτικός / θέσεις πέντε (5). 

Οι θέσεις του Κλάδου ΠΕ 14 Εκπαιδευτικού σε περίπτωση αδυνα¬ 
μίας κάλυψής τους από Πτυχιούχους ΑΕΙ πληρούνται από υποψήφιους 
που έχουν τα προσόντα των Κλάδων ΠΕ 17 Εκπαιδευτικού ή ΠΕ 18 
Εκπαιδευτικού. Όσο χρόνο οι θέσεις είναι πληρωμένες από προσωπικό 
που έχει τα προσόντα των Κλάδων ΠΕ 17 Εκπαιδευτικού ή ΠΕ 18 Εκ¬ 
παιδευτικού οι θέσεις αυτές ανήκουν στους Κλάδους ΠΕ 17 Εκπαιδευτι¬ 
κού ή ΠΕ 18 Εκπαιδευτικού. Οι θέσεις του Κλάδου ΠΕ 17 Εκπαιδευτι¬ 
κού σε περίπτωση αδυναμίας κάλυψής τους από Πτυχιούχους 4ετούς 
φοίτησης πληρούνται από υποψήφιους που έχουν τα προσόντα του Κλά¬ 
δου ΠΕ 18 Εκπαιδευτικού. Όσο χρόνο οι θέσεις είναι πληρωμένες από 
προσωπικό που έχει τα προσόντα των Κλάδων ΠΕ 18 Εκπαιδευτικού οι 
θέσεις αυτές ανήκουν στους Κλάδους ΠΕ 18 Εκπαιδευτικού. 

Στο σύνολο των πιο πάνω οργανικών θέσεων περιλαμβάνονται και 
μια θέση Διευθυντή και μία θέση Υποδιευθυντή. 

ΚΑΤΗΓΟΡΙΑ ΤΕ. 

δ) Κλάδος ΤΕ Επιμελητών / θέση μία (1). 

Οι λοιπές ανάγκες της Σχολής σε διοικητικό, λογιστικό, τεχνικό, 
βοηθητικό κ.λπ. προσωπικό και μέχρι τη σύσταση αντίστοιχων θέσεων 
στη Σχολή καλύπτονται από προσωπικό του Νοσοκομείου, στα πλαίσια 
του οποίου λειτουργεί η Σχολή ανάλογα με τις δυνατότητές του. 

2. Οι θέσεις του λοιπού διοικητικού - τεχνικού - βοηθητικού κ.λπ. 
προσωπικού (πλην του Εκπαιδευτικού) της μετατρεπόμενης Σχολής με- 
ταφέρονται και κατατάσσονται στους οικείους κατά κατηγορία και ειδι¬ 
κότητα κλάδους του Νοσοκομείου. 

3. Οι υπηρετούντες κατά τη δημοσίευση του παρόντος Π.Δ. στις θέ- 
σεις της παραγράφου 2, διατίθενται με απόφαση του οικείου υπηρεσια¬ 
κού Συμβουλίου στη Σχολή. 

Άρθρο 12. 

Υπαλληλική Κατάσταση Προσωπικού. 

1 ■ I ο Εκπαιδευτικό Προσωπικό της Σχολής διέπεται από τις διατά¬ 
ξεις του Ν. 1566/85 (ΦΕΚ 167/τ.Α'), εκτός αν άλλως ορίζεται στο 
παρόν. 

2 · I ο υπόλοιπο προσωπικό της Σχολής εξομοιώνεται για την εν γένει 


υπαλληλική του κατάσταση με το Νοσηλευτικό Προσωπικό του Ιδρύμα¬ 
τος, στο οποίο λειτουργεί η Σχολή και διέπεται από τις εκάστοτε ισχύου- 
σες σχετικές διατάξεις του Υπαλληλικού Κώδικα. 

Άρθρο 13. 

Προσόντα διορισμού. 

1. Τα ειδικά προσόντα διορισμού στις δια του παρόντος προβλεπόμε- 
νες θέσεις ορίζονται κατά κλάδους ως εξής: 

α) Κλάδος ΠΕ 14 Εκπαιδευτικός / Πτυχίο Α.Ε.Ι. Σχολής Επιστη¬ 
μών Υγείας Τμήματος Νοσηλευτικής ή ισότιμο πτυχίο αντίστοιχης ειδι¬ 
κότητας Σχολών της αλλοδαπής και πτυχίο Παιδαγωγικών Σπουδών 
της ΣΕΛΕΤΕ ή πιστοποιητικό σπουδών σε θέματα τεχνικής της εκπαί¬ 
δευσης Σχολών της αλλοδαπής διάρκειας τουλάχιστον ενός έτους, με ει¬ 
σαγωγικό Μισθολογικό κλιμάκιο το 16ο και καταληκτικό Ιο. 

β) Κλάδος ΠΕ 17 Εκπαιδευτικός / Πτυχίο των πρώην Ανωτέρων 
Σχολών Επισκεπτριών και Νοσοκόμων 4ετούς φοίτησης αρμοδιότητος 
του Υπουργείου Υγείας. Πρόνοιας και Κοινωνικών Ασφαλίσεων ή ισό¬ 
τιμο πτυχίο αντίστοιχης ειδικότητας Σχολών της ημεδαπής ή αλλοδα¬ 
πής και πτυχίο Παιδαγωγικών Σπουδών της ΣΕΛΕΤΕ ή πιστοποιητικό 
σπουδών σε θέματα τεχνικής της εκπαίδευσης Σχολών της αλλοδαπής 
διάρκειας τουλάχιστον ενός έτους, με εισαγωγικό Μισθολογικό κλιμά¬ 
κιο το 17ο και καταληκτικό το 2ο. 

γ) Κλάδος ΠΕ 18 Εκπαιδευτικός / Πτυχίο των πρώην Ανωτέρων 
Σχολών Αδελφών Νοσοκόμων 3ετούς φοίτησης αρμοδιότητας του 
Υπουργείου Υγείας, Πρόνοιας και Κοινωνικών Ασφαλίσεων ή ισότιμο 
πτυχίο αντίστοιχης ειδικότητας της ημεδαπής ή αλλοδαπής και πτυχίο 
Παιδαγωγικών Σπουδών της ΣΕΛΕΤΕ ή πιστοποιητικό σπουδών σε 
θέματα τεχνικής της εκπαίδευσης Σχολών της αλλοδαπής διάρκειας 
τουλάχιστον ενός έτους, με εισαγωγικό Μισθολογικό κλιμάκιο το 18ο 
και καταληκτικό το 3ο. 

2. Οι βαθμοί του Εκπαιδευτικού του παρόντος διακρίνονται σε Α’. Β' 
και Γ’. Οι θέσεις όλων των βαθμών είναι σε κάθε κλάδο οργανικά 
ενιαίες. Εισαγωγικός βαθμός ορίζεται του Καθηγητή ή Εκπαιδευτικού 
Εργαστηρίων με βαθμό Γ'. Για την προαγωγή των Εκπαιδευτικών 
όλων των κλάδων στο βαθμό Β'. απαιτείται διετής υπηρεσία στο βαθμό 
Γ' και για την προαγωγή στο βαθμό Α', εξαετής υπηρεσία στο βαθμό Β'. 

3. Κλάδος ΤΕ Επιμελητών. 

Πτυχίο των πρώην Ανωτέρων Σχολών Αδελφών Νοσοκόμων 3ετούς 
φοίτησης αρμοδιότητας του Υπουργείου Υγείας, Πρόνοιας και Κοινωνι¬ 
κών Ασφαλίσεων ή πτυχίο των πρώην ΚΑΤΕΕ Τμήματος Νοσηλευτι¬ 
κής ή πτυχίο των Τ.Ε.Ι. Τμήματος Νοσηλευτικής ή ισότιμο πτυχίο 
αντίστοιχης ειδικότητας της αλλοδαπής με εισαγωγικό Μισθολογικό 
κλιμάκιο 18ο και καταληκτικό το 3ο. 

Άρθρο 14. 

Προϊστάμενοι Υπηρεσιών. 

1. Της Σχολής προΐσταται ο Διευθυντής. 

Ο Διευθυντής εισηγείται στο Σύλλογο Διδασκόντων της Σχολής κάθε 
θέμα αναφερόμενο στη λειτουργία της Σχολής, πλην των θεμάτων της 
καταστάσεως του προσωπικού της Σχολής. 

2. Του Τμήματος Σπουδών προΐσταται ο Υποδιευθυντής της Σχολής. 

3. Του Τμήματος Διοικητικών και Οικονομικών Υποθέσεων προΐ- 
σταται υπάλληλος του Κλάδου ΠΕ Διοικητικού - Λογιστικού ή ΤΕ ή ΔΕ 
Διοικητικού - Λογιστικού, σύμφωνα με το άρθρο 9 παρ. 1 του Ν. 1586/ 
86 . 

4. Για την επιλογή του Διευθυντή και Υποδιευθυντή της Σχολής το 
οικείο υπηρεσιακό Συμβούλιο κρίνει ως το τέλος Φεβρουάριου κάθε δευ¬ 
τέρου έτους τους Εκπαιδευτικούς της Σχολής που έχουν προσόντα για 
τις παραπάνω θέσεις, καθώς και 2ετία στο βαθμό Α' έως το τέλος του 
ίδιου σχολικού έτους. 

Άρθρο 15 

Κατάταξη Προσωπικού 

1. Το Εκπαιδευτικό Προσωπικό που ήδη υπηρετεί στην μετατρεπό- 
μενη Σχολή κατατάσσεται. 

α) Στον Κλάδο ΠΕ 14 του άρθρου 11 του παρόντος Π. Δ/γματος οι 
υπάλληλοι του Κλάδου ΠΕ 14 ΑΕΙ τμήματος Νοσηλευτικής που έχουν 
τα προσόντα της παραγρ. 1 περιπ. α του άρθρου 13 του παρόντος. 

β) Στον Κλάδο ΠΕ 17 του άρθρου 11 οι υπάλληλοι του Κλάδου ΤΕ 
Αδελφών Νοσ/μων και Επισκεπτριών 4ετούς φοίτησης ή ΤΕ Αδελφών 
Νοσ/μων 3ετούς φοίτησης (σύμφωνα με το άρθρο 7 του Ν. 1609/86 

ΦΕΚ 86/3.7.86 ΤΑ περί τεχνικής διακοπής τής εγκυμοσύνης και προ¬ 
στασία της Υγείας της γυναίκας και άλλες διατάξεις) που έχουν τα προ¬ 
σόντα της παραγρ. 1 περιπτ. β του άρθρου 13 του παρόντος. 

2. Οι υπηρετοϋντες που ανήκουν στους Κλάδους ΠΕ 14 και ΠΕ 17 
της παραγρ. 1 του παρόντος παραμένουν μέχρι της καθοιονδήποτε 
τρόπο αποχωρήσεώς τους και θα μπορούν να διδάσκουν μέχρι πληρώ- 
σεως των θεσεών των από υπαλλήλους που έχουν τα προσόντα του άρ¬ 
θρου 13 του παρόντος. 

3. Η ανωτέρω κατάταξη γίνεται με απόφαση του Δ.Σ. του θεραπευ¬ 
τηρίου Ευαγγελισμός στο οποίο θα λειτουργήσει η Σχολή, εγκρινομένη 
από τον Υπουργό Υγείας Πρόνοιας και Κοινωνικών Ασφαλίσεων. 

Άρθρο 16 

Τροφή - Ιματισμός Μαθητών - Προσωπικού 

1. Στους μαθητές της Σχολής παρέχονται οι διευκολύνσεις που αναφέ- 
ρονται στο άρθρο 43..του Π.Δ. 192/82 (ΦΕΚ 30/3.3.82 τ.Α'). 

2. Στο προσωπικό της Σχολής παρέχεται πρωινό, πρόγευμα και 
γεύμα, εφόσον η εργασία του παρατείνεται πέρα της 1ης μ·μ·, δείπνο δι¬ 
καιούται μόνο αν η εργασία του στη Σχολή παρατείνεται πέρα της 6ης 
μ.μ. 

3. Το Εκπαιδευτικό Προσωπικό δικαιούται τέσσερες (4) υπηρεσιακές 
στολές αμέσως μετά τη πρόσληψή του, δύο (2) ζευγάρια παπούτσια 
υπηρεσίας, μία (1) ζακέττα, δέκα (10) καλτσόν (ετησίους), μία (1) 
μπέρτα όπως καθορίζεται από τις εκάστοτε διατάξεις με δυνατότητα 
ανανέωσης μιας στολής κάθε χρόνο. 

Τα ίδια δικαιούνται και το Νοσηλευτικό Προσωπικό της Σχολής. 

Το Εκπαιδευτικά Προσωπικό επί πλέον δικαιούται μια στολή εξόδου 
πλήρη (χειμωνιάτικη και καλοκαιρινή), που ανανεώνεται όταν αυτό κρί- 
νεται απαραίτητο από τον Διευθυντή. 

4. Το Τεχνικό και Βοηθητικό Προσωπικό δικαιούται στολές κατά τα 
προβλεπόμενα στη παράγραφο (3) του ίδιου άρθρου. 

5. Η κατά το παρόν άρθρο χορηγούμενη τροφή και στολή στο πιο 
πάνω προσωπικό της Σχολής παρέχεται για κάλυψη λειτουργικών ανα¬ 
γκών του ιδρύματος και δεν αποτελεί μισθό ή άλλου είδους παροχή. 

Άρθρο 17 

Διδακτικό Προσωπικό 

1. Τα στο πρόγραμμα εκπαιδεύσεως προβλεπόμενα μαθήματα διδά¬ 
σκουν: 

α) Το Εκπαιδευτικό Προσωπικά της Σχολής. 

β) Επιτρέπεται η με ωριαία αντιμισθία ανάθεση θεωρητικής δίδασκα- - 
λίας. εργαστηριακών και κλινικών ασκήσεων σε πρόσωπα που έχουν τα 
προβλεπόμενα από το Ν. 1566/85 προσόντα, άρθρα 14, παραγρ. 1, 
17, 18, και 19 στις πιο κάτω περιπτώσεις. 

α. 1. "όσες φορές οι ώρες θεωρητικής διδασκαλίας, εργαστηριακών 
και κλινικών ασκήσεων δεν δικαιολογούν το διορισμό μόνιμου εκπαιδευ¬ 
τικού προσωπικού και 

α.2. Όσες φορές οι κατά το πρόγραμμα ώρες διδασκαλίας δεν καλύ¬ 
πτονται από το μόνιμο εκπαιδευτικό προσωπικό που υπηρετεί στη 
Σχολή. 

γ) Επίσης επιτρέπεται όταν συντρέχουν οι προϋποθέσεις της προη¬ 
γούμενης παραγράφου η ανάθεση θεωρητικής διδασκαλίας, εργαστη¬ 
ριακών και κλινικών ασκήσεων και στο μόνιμο εκπαιδευτικό προσωπικό 
της Σχολής, μέχρι (10) ώρες εβδομαδιαίους, με ωριαία αντιμισθία. 

2. Το ωρομίσθιο διδακτικό προσωπικά της Σχολής ορίζεται για κάθε 
σχολικό έτος, μετά από εισήγηση της Διεύθυνσης, με απόφαση του Διοι¬ 
κητικού Συμβουλίου του Νοσοκομείου και που εγκρίνεται από το 
Υπουργείο Υγείας, Πρόνοιας και Κοινωνικών Ασφαλίσεων. 

3. Το πιο πάνω οριζόμενο διδακτικό προσωπικό πρέπει να ακολουθεί 
το υπό των Υπουργείων Υγείας, Πρόνοιας και Κοινωνικών Ασφαλίσεων 
και Εθνικής Παιδείας και θρησκευμάτων οριζόμενο αναλυτικό πρό¬ 
γραμμα μαθημάτων, ολοκληρώνοντας τις παραδόσεις των σχετικών 
μαθημάτων μέσα στις τασσόμενες προθεσμίες. 

4. Στο υπό στοιχεία (β) και (γ) της πρώτης παραγράφου διδακτικό 
προσωπικό παρέχεται αντιμισθία κατά ώρα διδασκαλίας ή διενεργουμέ- 
νων εξετάσεων ίση προς το 1/90 τωνπάσης φύσεως αποδοχών του ει¬ 
σαγωγικού μισθολογικού κλιμακίου του αντίστοιχου κλάδου, χωρίς 
προσαυξήσεις οικογενειακών βαρών σύμφωνα με τα προβλεπόμενα στο 
άρθρο 14 του Ν. 1566/85. 

5. Το προσωπικό των εκπαιδευτικών κλάδων ΠΕ 14, ΠΕ 17 και ΠΕ 
18 δικαιούται κανονικής άδειας κατά τη περίοδο των σχολικών διακο¬ 


πών εφαρμοζομένων των περί απουσίας των Εκπαιδευτικών κειμένων 
διατάξεων. Για το υπόλοιπο προσωπικό της Σχολής ισχύουν οι περί κα¬ 
νονικών, αναρρωτικών, κλπ. αδειών διατάξεις του Υπαλληλικού Κώ¬ 
δικα. 


Άρθρο 18 
Μετεκπαίδευση 

1. Για τη μετεκπαίδευση του Εκπαιδευτικού Προσωπικού έχουν ανά¬ 
λογη εφαρμογή οι διατάξεις του άρθρου 30 του Ν. 1566/85 (ΦΕΚ 
167). 

2. Για το υπόλοιπο προσωπικό εφαρμόζονται οι εκάστοτε ισχύουσες 
διατάξεις για μετεκπαίδευση των μόνιμων δημοσίων υπαλλήλων. 

Στον Υπουργό Υγείας Πρόνοιας και Κοινωνικών Ασφαλίσεων αναθέ¬ 
τουμε τη δημοσίευση και εκτέλεση του παρόντος Προεδρικού διατάγμα¬ 
τος. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 27 Απριλίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

Α. ΚΑΚΛΑΜΑΝΗΣ ΣΠ. ΚΑΛΟΥΔΗΣ 


ΥΓΕΙΑΣ ΠΡΟΝ. & ΚΟΙΝ ΑΣΦΑΛΙΣΕΩΝ ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

ΓΙΑΝΝΗΣ ΦΛΩΡΟΣ ΑΝΤ. ΤΡΙΤΣΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 200 (2) 

Όροι και προϋποθέσεις χορηγήσεως του τίτλου της Οδοντιατρικής ειδι¬ 
κότητας της Γναθοχειρουργικής. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπ’ όψη: 

1. Τις διατάξεις της παρ. 6 του άρθρου 1 του Ν. 1579/1985 «Ρυθ¬ 
μίσεις για την εφαρμογή και ανάπτυξη του Εθνικού Συστήματος Υγείας 
και άλλες διατάξεις» (ΦΕΚ 217/23.12.85 τ.Α'). 

2. Την γνώμη 6α της 46ης Ολομέλειας της 10.4.87 του Κεντρικού 
Συμβουλίου Υγείας. 

3. Την γνωμοδότηση 175/1988 καθώς και το Π.Ε. 591/1987 του 
Συμβουλίου της Επικράτειας, με πρόταση του Υπουργού Υγείας, Πρό¬ 
νοιας και Κοινωνικών Ασφαλίσεων, αποφασίζουμε: 

Άρθρο 1 

Ορισμός κατόχου της ειδικότητας 

Γναθοχειρουργός είναι ο Οδοντίατρος που έχει την θεωρητική και 
κλινική επιστημονική κατάρτιση, πάνω σε όλο το φάσμα που καλύπτει η 
Γναθοχειρουργική και την οποία απέκτησε παρακολουθώντας οργανω¬ 
μένα προγράμματα εξειδίκευσης σε αναγνωρισμένα για το σκοπό αυτό, 
Ελληνικά ή ξένα ιδρύματα, νοσοκομεία ή Πανεπιστημιακά κέντρα. 

Άρθρο 2 

Απαιτούμενες προϋποθέσεις 

1. Επιφυλασσομένων των διατάξεων του άρθρου 7 του παρόντος, για 
την απόκτηση της ειδικότητας της Γναθοχειρουργικής απαιτούνται: 

α) Άδεια άσκησης επαγγέλματος Οδοντιάτρου. 

β) 4 χρόνια ειδίκευση και 

γ) Επιτυχία σε εξετάσεις στην αρμόδια για τούτο Εξεταστική Επι¬ 
τροπή. 

2. Τα 4 χρόνια ειδίκευσης, κατανέμονται ως εξής: 

α) 1 χρόνος Γενική Χειρουργική και 

β) 3 χρόνια Γναθοχειρουργική. 

3. Οι ειδικευόμενοι Γναθοχειρουργοί, κατά την διάρκεια της ειδίκευ¬ 
σής τους στη Γ ενική Χειρουργική, δεν μπορούν να αναλάβουν την ευ¬ 
θύνη αρρώστων, αλλά συμμετέχουν σ' όλες τις λοιπές δραστηριότητες 
της χειρουργικής κλινικής που ειδικεύονται, ώστε ν’ αποκτήσουν τις 
απαιτούμενες γνώσεις και εμπειρίες. 

Άρθρο 3 

Εκπαιδευτικό αντικείμενο 

1. Το εκπαιδευτικό αντικείμενο της ειδικότητας για το πρώτο έτος 
της Γενικής Χειρουργικής, είναι το παρακάτω: 

- Μελέτη του ιστορικού του χειρουργικού ασθενή. 

- Κλινική σημειολογία. 

- Προεγχειρητική εκτίμηση και προετοιμασία ασθενή. 

- Μετεγχειρητική αγωγή, ισοζύγιο ηλεκτρολυτών και ύδατος, οζεο- 
βασική ισορροπία, ολική παρεντερική σίτιση. 

- Ονοματολογία χειρουργικών εργαλείων και χρήση τους, είδη ραμ¬ 
μάτων και ενδείξεις. 

- Ασηψία, αντισηψία, αποστείρωση. 

- Εργαστηριακές ειδικές βοηθητικές εξετάσεις στη Χειρουργική. 

- Ακτινολογία και Ακτινοδιαγνωστική κεφαλής. 

- Αντιμικροβιακή θεραπεία στη Χειρουργική. 

- Καταπληξία (8ΗΟΟΚ), αιμορραγία. 

- Κρανιοεγκεφαλικές κακώσεις. 

- Άμεσες και απώτερες μετεγχειρητικές επιπλοκές (θρόμβωση, εμ¬ 
βολή. λιπώδης εμβολή, πνευμονία, επιμόλυνση τραύματος, διάταση 
τραύματος κ.λπ.). 

- Εντατική παρακολούθηση χειρουργικών ασθενών. 

- Νάρκωση - Ανάνηψη. 

- Εξοικείωση με το νοσηλευόμενο (κλινήρη) ασθενή. 

- Εξοικείωση με το περιβάλλον του χειρουργείου. 

- Εκμάθηση της τεχνικής του πλυσίματος, παροχέτευσης χειρουργι¬ 
κών ραφών και αφαίρεση ραμμάτων. 

- Εκμάθηση στη φλεβοκέντηση και στη διασωλήνωση. 

- Τραχειστομία. 

- Συμμετοχή σαν 2ος βοηθός σε μικρές χειρουργικές επεμβάσεις 
(ραφή κρημνών). 

- Συμμετοχή στις γενικές και εσωτερικές εφημερίες. 

- Συμμετοχή στην υπηρεσία θαλάμου των ασθενών. 

2. Το εκπαιδευτικό αντικείμενο της ειδικότητας για τα 3 επόμενα 
χρόνια άσκησης στη Γναθοχειρουργική είναι το παρακάτω: 

Ο μετεκπαιδευόμενος: 

- Μαθαίνει τις μεθόδους διάγνωσης των ανωμαλιών, βλαβών, νοση¬ 
μάτων και παθήσεων των οδόντων, του στόματος, των γνάθων και των 
γύρω ιστών. 

- Μαθαίνει ν' αναγνωρίζει τις κλινικές εκδηλώσεις των συστηματι¬ 
κών νόσων στην παραπάνω περιοχή. 

- Μαθαίνει τις μεθόδους διερεύνησης και βιοψίας. 

- Αποκτά κλινική πείρα: 

α ) Στην εφαρμογή προληπτικών μέτρων όπου είναι δυνατόν, 

β) Στην αντιμετώπιση επειγουσών γναθοχειρουργικών περιπτώ¬ 
σεων. 


γ) Στη διάγνωση και στο σχεδίασμά του είδους θεραπείας των κατα¬ 
στάσεων που απαιτούν χειρουργική αντιμετώπιση (Γναθοχειρουργικές 
περιπτώσεις). 

δ) Στην προεγχειρητική ετοιμασία του ασθενή, 
ε) Στην εκτέλεση γναθοχειρουργικών επεμβάσεων που θ' αναφερθούν 
παρακάτω. 

στ ) Στη μετεγχειρητική αγωγή, 

ζ) Στην πρόληψη ή και αντιμετώπιση μετεγχειρητικών επιπλο¬ 
κών. 


Οι επεμβάσεις της παραπάνω περίπτωσης ε’ είναι: 

Χειρουργική εξαγωγή εγκλείστων δοντιών, χειρουργική αποκά¬ 
λυψη μύλης. 

- Θεραπεία των εκγομφωμένων δοντιών και επανατοποθέτησή τους, 
καθώς και μεταμόσχευση δοντιών. 

- Θεραπεία καταγμάτων φατνιακής απόφυσης και καταγμάτων των 
γνάθων με κλειστές και ανοικτές μεθόδους. 

- Τεχνικές εκτομής του ακρορριζϊου σε πρόσθια και οπίσθια δόντια. 

Μέθοδοι αφαίρεσης κύστεων των γνάθων: οδοντογενούς αιτιολο¬ 
γείς (ακρορριζικές, υπολλειματικές, οδοντοφόρες, αρχέγονες) και μη 
ο οντογενούς αιτιολογίας (μέσες άνω και κάτω γναθικές, ρινοϋπερώϊες, 
μεσότητας της υπερώας, τομογναθικές). 

- Μέθοδοι αφαίρεσης των κύστεων των μαλακών μορίων (χειρουρ- 
Υ 1κ ή αφαίρεση, μαρσιποποίηση, κρυοπηξία). 

- Θεραπεία των στοματογναθικών λοιμόξεων, οδοντοφατνιακό από- 
στημα. απόστημα τραχειοπροσωπικού χώρου, μεταναστευτικά αποστή¬ 
ματα. οστεομυελίτιδα, ακτινομυκητίαση. 

- Λοιμώξεις των γνάθων. 

1)ροπροσθετική χειρουργική. Λείανση φατνιακών αποφύσεων, 
ογκωμάτων, αφαίρεση χαλινών, υπερπλασιών από οδοντοστοιχίες, θη- 
ωματωδους υπερπλασίας της υπερώας. Βάθυνση του προστομίου με 
'/.Ρήαη ελευθέρων ή μισχωτών μοσχευμάτων στην κάτω ή άνω γνάθο. 

νυψωση της υπολειμματικής γναθικής ακρολοφίας της κάτω γνά- 
υυ με χρήση αυτομοσχευμάτων ή αλλοπλαστικού υλικού. Αποκατά¬ 


σταση του υποστρώματος που θα φέρει οδοντοστοιχία στην άνω ή την 
κάτω γνάθο με διάφορες τεχνικές με χρήση οστικών μοσχευμάτων ή 
άλλων υλικών. 

- Θεραπεία παθολογικών καταστάσεων που αφορούν το ιγμόρειο 
άντρο (οδοντογενούς αιτιολογίας) με τη μέθοδο (ίΑΕΟ\νΕΕΕ-Ευθ. 
Χειρουργική αφαίρεση οδοντογενών κύστεων με επινέμηση στο ιγμό- 
ρειο, ριζών ή δοντιών και σύγκλειση στοματοκολπικών και στοματορινι- 
κών συριγγίων. 

- Χειρουργική αντιμετώπιση προβλημάτων από τους σιελογόνους 
αδένες (σιαλολιθίαση, διεύρυνση στομίου του αδένα, κύστεων). 

- Χειρουργική αφαίρεση καλοήθων όγκων των μαλακών ιστών της 
στοματικής κοιλότητας και των γνάθων. Περιφερικοί και κεντρικοί οδο- 
ντογενείς όγκοι. Περιφερικοί και κεντρικοί μη οδοντογενείς όγκοι. 

- Χειρουργική αποκατάσταση συγγενών και επικτήτων ανωμαλιών 
των γνάθων και της σύγκλεισης. Προγναθισμός, υπογναθισμός άνω και 
κάτω γνάθου, συμμετρία γνάθων. Χασμοδοντία κ.α. Τεχνικές οστεοτο- 
μίας, οβελιαίας, κλάδου, σώματος, πρόσθια άνω φλοιοτομία, οπίσθια 
άνω, οστεοτομίες τύπου ΕΕ ΕΟΚΤ, τμηματικές οστεοτομίες κ.α. 

- Θεραπεία των νόσων και παθήσεων της κροτάφογναθικής αρθρώ- 
σεως με φαρμακευτική αγωγή, με άλλα συντηρητικά μέσα και με χει¬ 
ρουργική επέμβαση (τεχνικές λύσης αγκύλωσης). 

- Αντιμετώπιση του πόνου στην περιοχή του στοματογναθικού συ¬ 
στήματος με φαρμακευτικά ή χειρουργικά μέσα (περιφερική νευρε- 
κτομή, ψήξη νεύρου). 

- Προκαρκινικές βλάβες της στοματικής κοιλότητας. Πρόληψη, χει¬ 
ρουργική θεραπεία, καθώς και θεραπεία του ενδοστοματικού καρκίνου 
και των γνάθων. 

- Συμμετέχει με τους Προσθετολόγους στην κατασκευή προσθετικών 
μηχανημάτων και αποφρακτήρων για την αποκατάσταση γναθοπροσω- 
πικών ελλειμάτων. 

- Θεραπεία κάθε άλης βλάβης των μαλακών ιστών του στόματος, 
των γνάθων και των γύρω ιστών που απαιτεί χειρουργική επέμβαση. 

Άρθρο 4 

Αριθμός επεμβάσεων 

1. Ο αριθμός επεμβάσεων που εκτελεί ο ειδικευόμενος είναι τουλάχι¬ 
στον 250, που κατανέμονται ως εξής: 

30 επεμβάσεις σε στοματογναθικές λοιμώξεις (απόστημα χώρων, 
οστεομυελίτιδα). 

- 30 επεμβάσεις σε κατάγματα της γνάθου. 

- 30 επεμβάσεις σε όγκους της στοματογναθικής χώρας. 

- 20 επεμβάσεις σε κύστεις της γνάθου. 

- 10 επεμβάσεις σε οδοντογενείς βλάβες του ιγμόριου (στοματοκολ- 
πική επικοινωνία, ξένα σώματα, ρίζες κ.α.). 

- 10 επεμβάσεις σε στοματογναθικές ανωμαλίες και σε παθήσεις της 
κροταφογναθικής άρθρωσης. 

- 20 επεμβάσεις προπροσθετικής χειρουργικής. 

- 80 οδοντοφατνιακές επεμβάσεις (έγκλειστοι, λειάνσεις κ.α.). 

- 5 επεμβάσεις σε σι ελογόνους αδένες (σιελόλιθοι, πλαστική διεύ¬ 
ρυνση του στομίου των πόρων, κύστεις). 

- 5 επεμβάσεις σε περιφερικά νεύρα. 

- 10 βιοψίες. 


Άρθρο 5 

Εκπαιδευτικά κέντρα 

1. Ως εκπαιδευτικά κέντρα, για ειδίκευση στη Γναθοχειρουργική ορί¬ 
ζονται οι αντίστοιχες Γναθοχειρουργικές κλινικές των Οδοντιατρικών 
Τμημάτων των Πανεπιστημίων της Χώρας και τα Γναθοχειρουργικά 
Τμήματα των Γενικών Νοσοκομείων, ενώ η ειδίκευση στη Γενική Χει¬ 
ρουργική γίνεται σε κατάλληλες για άσκηση των γιατρών. Χειρουργικές 
κλινικές Νοσοκομείων. 

2. Η αναγνώριση γίνεται με απόφαση του Υπουργού Υγείας, Πρό¬ 
νοιας και Κοινωνικών Ασφαλίσεων, μετά γνώμη του ΚΕ.Σ.Υ., όπως γί¬ 
νεται και με τα Ιατρικά εκπ/τικά Κέντρα. Στην περίπτωση αυτή συμμε¬ 
τέχει ως ειδικός Εισηγητής, Οδοντίατρος, κάτοχος της ειδικότητας της 
Γ ναθοχειρουργικής. 

3. Για την αναγνώριση των Κέντρων, λαμβάνονται ιδιαίτερα υπ όψη 
το ειδικευμένο στελεχιακό δυναμικό του τμήματος, ο αριθμός των κλι¬ 
νών και ο αριθμός διακίνησης εσωτερικών και εξωτερικών ασθενών. 

1. Για τον καθορισμό του αριθμού ειδικευόμενων σε κάθε τμήμα 
παίρνονται υπ’ όψη και οι ελάχιστες επεμβάσεις που πρέπει να εκτελέαει 
ο καθένας. 

Άρθρο 6 
Σύσταση θέσεων 

Για τη σύσταση θέσεων ειδικευόμενων Οδοντιάτρων, έχουν ανάλογη 
εφαρμογή οι διατάξεις που ισχύουν για σύσταση θέσεων ειδικευόμενων 
γιατρών. 

Άρθρο 7 

Μεταβατικές διατάξεις 

1.0 τίτλος ειδικότητας Γναθοχειρουργικής χορηγείται μετά γνώμη 
του Κεντρικού Συμβουλίου Τγείας σε Οδοντιάτρους που έχουν τα ακό¬ 
λουθα προσόντα: 

1. Χωρίς εξετάσεις. 

α) Στους Καθηγητές, αναπληρωτές Καθηγητές και επίκουρους Κα¬ 
θηγητές της I ναθοχειρουργικής των Οδοντιατρικών Σχολών Αθήνας 
και Θεσσαλονίκης. 

β) Σε όσους έχουν αποκτήσει τον τίτλο της ειδικότητας σε αναγνωρι¬ 
σμένα πανεπιστημιακά ή νοσοκομειακά ιδρύματα του εξωτερικού, μετά 
3ετή, τουλάχιστον, πλήρη μεταπτυχιακή εξειδίκευση. 

II. Με εξετάσεις. 

α) Στους Οδοντιάτρους των Γναθοχειρουργικών τμημάτων των Νο¬ 
σοκομείων που έχουν, τουλάχιστον, δέκα (10) χρόνια συνολική Νοσοκο¬ 
μειακή υπηρεσία σε Γναθοχειρουργικά τμήματα, ή οκτώ (8) χρόνια, 
τουλάχιστον, τέτοια υπηρεσία και διδακτορική διατριβή στο γνωστικό 
αντικείμενο της Γναθοχειρουργικής Ελληνικής Οδοντιατρικής Σχολής 
ή ισότιμο της αλλοδαπής. 

β) Σε όσους παρουσιάσουν τεκμηριωμένα άτι έχουν πραγματοποιήσει 
τον αριθμό επεμβάσεων που απαιτούνται στην κανονική εκπαίδευση, 
όπως ορίζεται στο άρθρο 4 του παρόντος και έχουν επί πλέον τα εξής: 

!. Μετεκπαίδευση επί τρία χρόνια σε κατάλληλη για τούτο, Γναθο- 
χειρουργική μονάδα και τεκμηριωμένη άσκηση της Γ ναθοχειρουργικής 
επί τέσσερα (4) χρόνια, ή 

2. Μετεκπαίδευση επί δύο (2) χρόνια και άσκηση επί έξι (6) χρόνια, ή 

3. Μετεκπαίδευση επί ένα (1) χρόνο και άσκηση επί οκτώ (8)χρόνια, 

ή 

4. Άσκηση επί δέκα (10) χρόνια. 

Ο χρόνος άσκησης τεκμηριώνεται με πιστοποιητικό Νοσοκομείου, ή 
αντίστοιχης Νοσηλευτικής μονάδας που έχει Γναθοχειρουργικά τμήμα, 
ενώ ο χρόνος μετεκπαίδευσης που δεν έχει γίνει, θα γίνεται σε αναγνω¬ 
ρισμένα Κέντρα, σύμφωνα με τις διατάξεις του παρόντος. 

Η κατάταξη στο πρόγραμμα μετεκπαίδευσης θα γίνει κατ’ αποκλει¬ 
στικότητα από τους προαναφερόμενους κατά την πρώτη έναρξη λειτουρ¬ 
γίας των εκπαιδευτικών Κέντρων. Η σειρά προτεραιότητας θα ορισθεί 
με επιλογή μετά από εξέταση και συνεκτίμηση του συνόλου της επιστη¬ 
μονικής τους κατάρτισης, στην Επιστήμη της Οδοντιατρικής, από ει¬ 
δική Επιτροπή του ΚΕ.Σ.Τ. που συστήνεται σύμφωνα με τη διάταξη της 
παρ. 4 του άρθρου 4 του Νόμου 1278/82. 

2. I ια την εφαρμογή των διατάξεων του παρόντος άρθρου, απαιτεί¬ 
ται. όπως οι ενδιαφερόμενοι υποβάλλουν, σχετική αίτηση μέσα σε προ¬ 
θεσμία έξι (6) μηνών, από τη δημοσίευση του παρόντος Π.Δ. στην οικεία 
Δ/νση ή Τμήμα Υγιεινής της Νομαρχίας της κατοικίας τους. Ειδικά, οι 
μετεκπαιδευόμενοι της περίπτωσης 11. β, της προηγούμενης παραγρά¬ 
φου. παίρνουν τον τίτλο αυτό μετά και από την περάτωση της απαιτού- 
μενης μετεκπαίδευσης. 

8. Οι εξετάσεις για την απόκτηση του τίτλου της Οδοντιατρικής ειδι¬ 
κότητας της Γναθοχειρουργικής. γίνονται ενώπιον τριμελούς Επιτρο¬ 
πής, κατ ανάλογη εφαρμογή των όσων προβλέπονται στο άρθρο 10 του 
Ν.Δ. 3366/55, όπως έχει τροποποιηθεί ή συμπληρωθεί μεταγενέ¬ 
στερα. για την απόκτηση τίτλου Ιατρικής ειδικότητας. 

Άρθρο 8 
Τελικές διατάξεις 

Επιφυλασαομένων των διατάξεων του παρόντος Π.Δ., για την τοπο¬ 
θέτηση ειδικευομένων Οδοντιάτρων, για την Υπηρεσιακή τους κατά¬ 
σταση. για την αναγνώριση ειδίκευσής τους που έγινε στο εξωτερικό, 
για τη σύσταση και λειτουργία εξεταστικών Επιτροπών Οδοντιατρικών 
ειδικοτήτων, για το είδος και τον τρόπο υποβολής δικαιολογητικών, για 
την χορήγηση των τίτλων ως και για τα λοιπά συναφή θέματα, εφαρμό¬ 


ζονται ανάλογα οι διατάξεις που ισχύουν για την ειδίκευση και χορή. 
γηση τίτλου ειδικότητας σε Γιατρούς. 

Στον Υπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 3 Μαΐου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΥΓΕΙΑΣ. ΠΡΟΝΟΙΑΣ 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 201 ( 3 ) 

Ίδρυση Ενοριών του Ιερού Ενοριακού Ναού Μεταμορφώσεως - Γεννή- 

σεως του Σωτήρος και του Ιερού Ενοριακού Ναού Αγίων Νικολάου - 

Δημητρίου Ρωσικού Χαριλάου του Δήμου Θεσσαλονίκης της Ιεράς 

Μητροπόλεως Θεσσαλονίκης. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 2 του άρθρου 36 του Ν. 590/77 «περί Καταστα¬ 
τικού Χάρτου της Εκκλησίας της Ελλάδος» (ΦΕΚ 146/1977 τ.Α') σε 
συνδυασμό με τα άρθρα 2 και 3 του αριθμ. 8/79 κανονισμού «περί Ιε¬ 
ρών Ναών και Ενοριών» (ΦΕΚ 1/1980 τ.Α'). 

2. Τη σύμφωνη γνώμη του Μητροπολιτικού Συμβουλίου της Ιεράς 
Μητροπόλεως Θεσσαλονίκης που περιλαμβάνεται στο απόσπασμα της 
314/2.12.87 πράξεώς του. 

3. Την αριθμ. 1429/1987 γνωμοδότηση του Δημοτικού Συμβου¬ 
λίου του Δήμου Θεσσαλονίκης. 

4. Την αριθμ. 169/1988 γνωμοδότηση του Συμβουλίου της Επι¬ 
κράτειας με πρόταση του Υπουργού Εθνικής Παιδείας και Θρησκευμά¬ 
των, αποφασίζουμε: 

Άρθρο μόνο 

Ιδρύονται Ενορίες του Ιερού Ενοριακού Ναού Μεταμορφώσεως - Γεννή- 
σεως του Σωτήρος και του Ιερού Ενοριακού Ναού Αγίων Νικολάου - 
Δημητρίου Ρωσικού Χαριλάου του Δήμου Θεσσαλονίκης της Ιεράς Μη¬ 
τροπόλεως Θεσσαλονίκης. 

Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 3 Μαΐου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΝΤΩΝΗΣ ΤΡΙΤΣΗΣ 

- 4 - 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 202 (4) 

Ιδρυση Ενορίας του Ιερού Ενοριακού Ναού των Αγίων Αποστόλων της 

Κοινότητας Κορινού Πιερίας της Ιεράς Μητροπόλεως Κίτρους και 

Κατερίνης. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 2 του άρθρου 36 του Ν. 590/77 «περί Καταστα¬ 
τικού Χάρτου της Εκκλησίας της Ελλάδος» (ΦΕΚ 146/1977 τ.Α') « 
συνδυασμό με τα άρθρα 2 και 3 του αριθμ. 8/79 κανονισμού «περί Ιε¬ 
ρών Ναών και Ενοριών» (ΦΕΚ 1/1980 τ.Α'). 

2. Τη σύμφωνη γνώμη του Μητροπολιτικού Συμβουλίου της Ιεράς 
Μητροπόλεως Κίτρους και Κατερίνης που περιλαμβάνεται στο απόσπα¬ 
σμα της 7/9.7.1987 πράξεώς του. 

3. Το αριθμ. 769/24.9.1987 έγγραφο της Ιεράς Μητροπόλεως Κί¬ 
τρους και Κατερίνης προς τον Πρόεδρο της Κοινότητας Κορινού Πιερίας 
με το οποίο ζητήθηκε η γνώμη του Κοινοτικού Συμβουλίου Κορινού. 

4. Την αριθμ. 117/988 γνωμοδότηση του Συμβουλίου της Επικρα- 
τείας με πρόταση του Υπουργού Εθνικής Παιδείας και θρησκευμάτων, 
αποφασίζουμε: 

Άρθρο μόνο 

Ιδρύεται Ενορία του Ιερού Ενοριακού Ναού των Αγίων Αποστόλων της 
Κοινότητας Κορινού Πιερίας της Ιεράς Μητροπόλεως Κίτρους και Κα¬ 
τερίνης. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


1817 


Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 3 Μαΐου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΝΤΩΝΗΣ ΤΡΙΤΣΗΙ 
-+- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 203 (5) 

Ίδρυση Ενορίας του Ιερού Ενοριακού Ναού Αγίας Παρασκευής συνοικι¬ 
σμού Πολλωνίων Μήλου της Ιεράς Μητροπόλεως Σύρου. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 2 του άρθρου 36 του Ν. 590/77 «περί Καταστα¬ 
τικού Χάρτου της Εκκλησίας της Ελλάδος» (ΦΕΚ 146/1977 τ.Α') σε 
συνδυασμό με τα άρθρα 2 και 3 του αριθμ. 8/79 κανονισμού «περί Ιε¬ 
ρών Ναών και Ενοριών» (ΦΕΚ 1/1980 τ.Α'). 

2. Τη σύμφωνη γνώμη του Μητροπολιτικού Συμβουλίου της Ιεράς 
Μητροπόλεως Σύρου που περιλαμβάνεται στο αριθμ. 732/15.12.87 
έγγραφό του. 

3. Την αριθ. 6/87 γνωμοδότηση του Δημοτικού Συμβουλίου του Δή¬ 
μου Μήλου. 

4. Την αριθμ. 115/1988 γνωμοδότηση του Συμβουλίου της Επι¬ 
κράτειας με πρόταση του Υπουργού Εθνικής Παιδείας και Θρησκευμά¬ 
των. αποφασίζουμε: 

Άρθρο μόνο 

Ιδρύεται Ενορία του Ιερού Ενοριακού Ναού Αγίας Παρασκευής συνοικι¬ 
σμού Πολλωνίων Μήλου της Ιεράς Μητροπόλεως Σύρου. 

Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 3 Μαΐου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΝΤΩΝΗΣ ΤΡΙΤΣΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 204 (6) 

Ιδρυση Ενορίας του Ιερού Ενοριακού Ναού Αγίων Κωνσταντίνου και 
Ελένης, Δήμου Μεταμορφώσεως της Ιεράς Μητροπόλεως Αττικής. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη: 

I · 1 ην παράγραφο 2 του άρθρου 36 του Ν. 590/77 «περί Καταστα¬ 
τικού Χάρτου της Εκκλησίας της Ελλάδος» (ΦΕΚ 146/1977 τ.Α') σε 
συνδυασμό με τα άρθρα 2 και 3 του αριθμ. 8/79 κανονισμού «περί Ιε¬ 
ρών Ναών και Ενοριών» (ΦΕΚ 1/1980 τ.Α'). 

2. Ίη σύμφωνη γνώμη του Μητροπολιτικού Συμβουλίου της Ιεράς 
Μητροπόλεως Αττικής που περιλαμβάνεται στο απόσπασμα της αριθ. 

14/17,11,87 πράξεώς του. 

3. Γην αριθμ. 183/1987 γνωμοδότηση του Δημοτικού Συμβουλίου 
του Δήμου Μεταμορφώσεως Αττικής. 


4. Την αριθμ. 5/1988 γνωμοδότηση του Συμβουλίου της Επικρά¬ 
τειας με πρόταση του Υπουργού Εθνικής Παιδείας και Θρησκευμάτων, 
αποφασίζουμε: 

Άρθρο μόνο 

Ιδρύεται Ενορία του Ιερού Ενοριακού Ναού Αγίων Κωνσταντίνου και 
Ελένης, Δήμου Μεταμορφώσεως της Ιεράς Μητροπόλεως Θεσσαλονί¬ 
κης. 

Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 3 Μαΐου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΝΤΩΝΗΣ ΤΡΙΤΣΗΣ 
- φ - 

Α ΠΟΦΑΣΕΙ Σ 

(Συνεδρίαση 390/3.5.88, θέμα 12) ^ 

Λειτουργία Τραπεζικών Γραφείων της ΜργγΙιδπΓκ ΝαΐίοηηΙ Ηαιώ αηΗ 
ΤπίδΙ ΟοΓηροηχ οΓ ΙηώβηΒροΙίδ, στις στρατιωτικές βάσεις των ΗΠΑ 
στην Ελλάδα. 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ ΘΕΜΑ¬ 
ΤΩΝ 

Αφού έλαβε υπόψη: 

α) Τις διατάξεις των άρθρων 1 και 2 (εδάφιο 4) του ΑΝ 1665/51 
«περί λειτουργίας και ελέγχου τραπεζών». 

β) Τις αποφάσεις ΝΕ 1311/14/29.1.64. ΥΙΙ 1530/7/31.8.67 
και ΥΠ 1581/11/22.2.68, όπως ισχύουν, με τις οποίες εγκρίθηκε η 
ίδρυση και λειτουργία τραπεζικών γραφείων της ΑιηρπΓοη Εχμπ*88 
στις στρατιωτικές Αμερικανικές Βάσεις των ΗΠΑ στην Ελλάδα, 
γ) Τα από 12.1.88 και 28.3.88 (ΑΠ 153, 897) έγγραφα του Ηο- 
3(1ςιΐ3ΓίεΓ8 Ιοίπΐ υπίίοιΐ δοΐβδ ΜίΙί(3Γγ Αίιΐ Οουρ, Ογοργρ και, 
δ) Το Α3Δ Φ. 2203.253/2/ΑΣ296 (ΑΠ 1166) έγγραφο του 
Υπουργείου Εξωτερικών, αποφάσισε: 

Εγκρίνει την υποκατάσταση της Απιεποαιι Εχρτρδβ Εο Ιιιο. από την 
ΜβΓοΗβηΐ’β Νβΐίοπβΐ ΒβηΓ 3Π(1 ΤηιβΙ Εοιηρ3ηγ οΓ ΙικΙίβηαροΙΐδ, για τη 
λειτουργία Τραπεζικών Γραφείων της στις Αμερικανικές Βάσεις Ελλη¬ 
νικού, Ηρακλείου Κρήτης και Ν. Μάκρης Αττικής. Η λειτουργία των 
προαναφερομένων Γραφείων θα διέπεται από τους ίδιους όρους και 
προϋποθέσεις που ισχύουν για τα αντίστοιχα Γ ραφεία της προκατόχου 
της και καθορίζονται από τις παραπάνω αποφάσεις (ΝΕ 1311/14/ 
29.1.64, ΥΠ 1530/7/31.8.67 και ΥΙ1 1581/11/22.2.68). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ο Πρόεδρος 

Τα Μέλη Ο Γραμματέας 

Αθήνα, 5 Μαΐου 1988 
Ο Γραμματέας 
Η. ΚΥΡΪΑΚΑΝΤΩΝΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



